Jōhatsu

Jōhatsu (jaapani keeles 蒸発) või jouhatsu on jaapanikeelne termin, mis tähendab otsetõlkes aurustumist või haihtumist. See on nähtus, kui inimene kaob, hüljates oma kodud, töökohad ning perekonnad ja alustavad elu kuskil mujal. Seepärast on selliste inimeste nimetuseks Jaapanis saanud "jōhatsu"'d. "Jōhatsu"'d võivad olla teadmata kadunud nädalaid, kuid, aastaid või isegi aastakümneid.
Taust.
Esimest korda hakati kutsuma kaduma läinud inimesi "jōhatsu"'deks 1960ndatel. Tol ajal oli inimeste kadumise põhjuseks jätta maha oma õnnetud abielud ning perekonnad, sest nad ei tahtnud taotleda ametlikku lahutusmenetlust.
Jaapanis on palju suurem rõhk kollektiivsel harmoonial ja vastutusel teiste ees kui paljudes teistes kultuurides. Ka töökultuur on Jaapanis palju rangem: inimestelt oodatakse pikki töötunde ning pidevat produktiivsust. Mõnikord nii pikki tunde, et inimesed töötavad ennast üle kuni surmani ("karoshi", jaapani keeles 過労死), mis võib olla suureks "jōhatsu" leviku põhjuseks.
Sotsioloog Hiroki Nakamori, kes on uurinud "jōhatsu" nähtust rohkem kui kümme aastat, sõnul on Jaapanis kerge kaduda, sest inimeste privaatsus on tugevalt kaitstud. "Jōhatsu"'d saavad vabalt sularahaautomaadist raha välja võtta ilma et neid märgitaks, ja nende pereliikmed ei pääse ligi turvavideotele, mis võisid jäädvustada nende lähedasi.
Motivatsioon.
Inimesed muutuvad "jōhatsu"'deks mitmel põhjusel: depressioon, narkomaania, soov ühiskonnast eemalduda. Mõnikord kaovad inimesed ka muudel põhjustel: koduvägivalla, hasartmänguvõlgade, usukultuste, jälitajate, tööandjate, raskete perekondlike ning muude stressi tekitavate olukordade eest pääsemiseks.
On olemas ka juhtumeid, kus inimesed tegid "jōhatsu"’t oma tervise pärast. Aastal 2019 kadus Jaapanis pea 87 000 inimest, kellest kuni 20% olid dementsusega. Kriminaalid võivad ka üritada teha "jōhatsu"'t, et jätta maha oma halb minevik. "Jõhatsu"'sid aitavad ettevõtted püüavad siiski kriminaalide aitamisest eemale hoiduda.
Tööstus.
Sho Hatori, kes asutas 90ndatel öise kolimisettevõtte ("yonigeya"), on öelnud: "Tavaliselt on kolimise põhjuseks midagi positiivset, näiteks ülikooli astumine, uue töökoha saamine või abielu. On ka kurba kolimist – näiteks ülikoolist väljalangemine, töö kaotamine või jälitaja eest põgenemine." Algselt, ta arvas, et ainult rahalised probleemid ajavad inimesi oma rahutute elude eest põgenema, kuid peagi leidis ta, et sellel on ka sotsiaalsed põhjused. "See, mida me tegime, oli selleks, et toetada inimesi nende uute elude alustamisega," ütles Sho Hatori.
Jaapanis on välja kujunenud teatud infrastruktuur, mis võimaldab inimestel "jōhatsu"'ks saada. Selleks on öised liikumisagentuurid ehk "yonigeya"'d (jaapani keeles 夜逃げ屋). "Yonigeya'd" on Jaapanis tegutsevad ettevõtted, mis pakuvad inimestele diskreetset abi kiirelt kadumiseks. Nende agentuuride teenuseid kasutavad sageli need, kes tahavad vältida näiteks võlausaldajaid, lahkuvaid suhteid või muid raskeid olukordi, millest nad soovivad eemalduda. Kuna Jaapani kultuuris on sotsiaalne surve ja häbitunne väga tugevalt tajutavad, võib "yonigeya" tunduda inimestele ainsa võimalusena oma elu "uuesti alustada" ja hoiduda hukkamõistust.
"Jōhatsu"'d, kes on edukalt ära kadunud ning leidnud uue aseme elamiseks, leiavad end sageli olukorras, kus neil on keeruline saada legaalset ja stabiilset töökohta, kuna neil pole ametlikke dokumente ega soovi oma identiteeti paljastada. Sellest tingituna võtavad mõned "jōhatsu" inimesed vastu illegaalsed tööd, kuna see võimaldab neil raha teenida ilma ametliku registreerimise ja isikutuvastuseta. Näiteks võivad leida "jōhatsu"'d tööd ehitusfirmades, kellel pole vaja kõiki vajalikke dokumente. Või koristusfirmades, mis pakuvad teenuseid hotellidele ja meelelahutusasutustele. Sellised töökohad võivad olla paindlikud ja ei küsi töötajatelt alati palju küsimusi nende tausta kohta.
Meedia.
Nähtus on leidnud kajastust ka Jaapani meedias ja dokumentaalfilmides, mis on aidanud tõstatada arutelu selle nähtuse üle. Aastal 2024. aastal tehti dokumentaalfilm "Johatsu - Õhku" (""), kus räägitakse inimeste kogemusest "jōhatsu"'ga.